AaB har for resten af sæsonen lejet venstreforsvareren Michael Lumb fra hollandske Feyenoord.

Det skriver AaBsport.dk. Nu skal Lumb være med til at holde målet frit hos AaB. - Vi har ønsket at forstærke os på positionen i venstre forsvarsside, og Michael Lumb har igennem længere tid været et varmt emne, konstaterer AaB's sportsdirektør Lynge Jakobsen. Den 23-årige forsvarsspiller blev i januar 2010 købt af den russiske storklub FC Zenit St. Petersburg, hvor det på et halvt år blev til otte ligakampe, før Lumb blev udlejet til Rotterdam-klubben Feyenoord.